01/07/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 35/2010

Resolución do 27 de maio de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Oleiros (expediente IN407A 35/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T., C. T. Avda. das Mariñas. Situación: concello de Oleiros. Características técnicas: Tramo de liña eléctrica subterránea de media tensión a 15/20 kV na SMC-703, cunha lonxitude de 0,110 km, coa orixe no paso aéreo subterráneo proxectado a intercalar no tramo entre a subestación San Marcos e a derivada a C. S. Geriátrico Milenium, e final no paso aéreo subterráneo a realizar no apoio n.° 26 (a substituír), en condutor RHZ1-OL 3x1x240 mm 2. Tramo I de liña eléctrica subterránea de media tensión a 15/20 kV na SMC-704, cunha lonxitude de 0,071 km, coa orixe no paso aéreo subterráneo proxectado a intercalar no tramo a C. T. Coroto e C. T. Mesón Casa da Auga n.° 1 e final nos empalmes proxectados na SMC-704 a C. T. Mesón Casa da Auga n.° 1, en condutor RHZ1-OL 3x1 x240 mm 2. Tramo II de liña eléctrica subterránea de media tensión a 15/20 kV na SMC-704, cunha lonxitude de 0,043 km, coa orixe na cela de liña do C. T. C. proxectado e final no paso aéreo subterráneo a realizar no apoio n.° 26 a substituír no tramo entre o C. T. Mesón da Auga n.° 2 e C. T. As Pedreiras, en condutor RHZ1-OL 3x1 x240 mm 2. Centro de transformación non prefabricado, cunha potencia de 250 kVA relación de transformación de 20.000/400-230 V. Concello de Oleiros. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 27 de maio de 2010. Tristana Moraleja Gómez Xefa territorial da Coruña